Vejledning **til brug af standardkontrakt på det specialiserede børneområde**

**Indledning**

Dette dokument udgør en vejledning til den standardkontrakt på det specialiserede børne- og ungeområde, som Kommunerne og KL i fællesskab har udarbejdet. Kontrakterne har været i høring hos Selveje Danmark, LOS og FADD. På baggrund af barnets lov som er trådt i kraft 1. januar 2024, er kontrakterne rettet til efter barnets lov.

**Hvem dækker kontrakten**

Standardkontrakten er udarbejdet til brug for et kontraktligt forhold mellem kommune og børne- og ungehjem, herunder støtteophold på børne- og ungehjem.

Kontrakter til brug for plejefamilier og aflastning i plejefamilie findes på KL’s hjemmeside her: <https://www.kl.dk/blanketter/blanketsamling/boern-og-unge>

**Formål med en kontrakt**

Formålet med standardkontrakten er at skabe et sikkert, genkendeligt og juridisk kontraktligt bindende grundlag for samarbejdet mellem to parter omkring et konkret køb og levering af indsats. I standardkontrakten er de to parter henholdsvis køber (kommune) og leverandør (sælger). Formålet med standardkontrakten er at støtte op omkring et godt og gnidningsfrit samarbejde mellem køber og leverandør/anbringelsessted samt skabe gennemsigtighed i forhold til indsats og pris samt de vilkår, der er gældende for såvel køber som leverandør.

Standardkontrakten tydeliggør de vilkår, der ved konkret køb gælder for såvel køber som leverandør/anbringelsessted, herunder betalingsfrister, opsigelsesvarsler, efterregulering ved lukning af pladser/tilbud mv. Der kan ikke ved kontrakten ske fravigelse af krav i lovgivningen.

Standardkontrakten er frivillig at anvende for parterne, men KL anbefaler, at kontrakten anvendes i forbindelse med alle køb, der dækker standardkontraktens område på det udsatte børne- og ungeområde. Det vil sige både kommuner imellem og mellem kommuner, regioner og private/selvejende aktører.

Parterne er forpligtet på hurtigst muligt at få bragt de kontraktmæssige forhold på plads.

**Standardkontrakt, barnets plan, ungeplan og behandlingsplan**

Kontrakten kan som udgangspunkt anvendes i forbindelse med køb/salg af indsatser i medfør af:

* Barnets lov § 46 om anbringelse af børn og unge med samtykke
* Barnets lov § 47 om anbringelse af børn og unge uden samtykke
* Barnets lov § 114 om ungestøtte (18 år – 22 år)

Med standardkontrakten aftaler kommunen og leverandøren hvilken indsats, der skal stilles til rådighed af leverandøren for barnet eller den unge. Standardkontrakten skal afspejle det rigtige match for barnet eller den unge og den leverandør, der vælges til indsatsen. Udgangspunktet for kontrakten er de mål og ønsker til progression, som kommunen, barn/ung og familie ønsker opnået for barnet eller den unge under anbringelsen.

Indholdet af de konkrete indsatser fastlægges i det løbende samarbejde mellem køber og leverandøren/anbringelsesstedet og beskrives som udgangspunkt i barnets plan eller ungeplanen fra kommunen og efterfølgende i leverandørens behandlingsplan. Det fremgår af barnets plan/ungeplanen, hvilke mål leverandøren/anbringelsesstedet skal arbejde efter at opnå under leverandørens/anbringelsesstedet indsats. Leverandøren/anbringelsesstedet udarbejder en konkret behandlingsplan, der med udgangspunkt i barnets plan eller ungeplanen og mål deri, beskriver hvordan leverandøren/anbringelsesstedet vil arbejde med indsatsen for at opnå det konkrete mål i barnets plan eller ungeplanen.

Det er således leverandørens/anbringelsesstedets opgave at beskrive, hvordan leverandøren/anbringelsesstedet vil arbejde med barnet eller den unge for at opnå de i barnets plan eller rungeplanens opstillede mål og progression for anbringelsen.

Familien og barnet eller den unge vil ikke modtage aftalen mellem kommune og anbringelsessted. Forældre og børn/unge har sammen med kommunen udarbejdet en handleplan for de mål, som er ønskelige at opnå under anbringelsen.

Kommunen og leverandøren/anbringelsessted vil ved indgåelse af samarbejdet også have behov for at forhandle og aftale økonomien omkring indsatsen. Standardkontrakten indeholder derfor også afsnit om økonomien for den indsats, som kommunen køber af leverandøren/anbringelsesstedet.

**Standardkontrakten og opfølgningen på indsatsen**

Som en del af opfølgningen på indsatsen kan køber justere kontrakten i dialog med leverandøren. Det er imidlertid ikke alle ændringer i barnets plan eller ungeplanen, som skal føre til en revidering af kontrakten. Køber og leverandør skal i fællesskab vurdere, om ændringer i barnets plan eller ungeplanen har en karakter, som gør det nødvendigt at udarbejde en revideret kontrakt.

Ændringer af planen som udelukkende vedrører målene med indsatsen eller fokusområder for de indsatser, der allerede indgår i kontrakten, bør i udgangspunktet ikke føre til at kontrakten revideres.

Ændringer i barnets plan eller ungeplanen, som ændrer intensiteten i indsatsen i opad- eller nedadgående retning (fx på grund af ændringer i barnets eller den unges støttebehov), kan derimod betyde, at kontrakten revideres, da sådanne ændringer kan have konsekvenser for indsatsens pris.

**Begreber**

Køber er den kommune, som køber en ydelse af leverandøren. Køber kan overlade handlekompetencen til den kommune, hvor leverandøren befinder sig. Den oprindelige kommune vil fortsat være køber i kontrakten, men handlekommunen har kompetence til at handle på vegne af køber (fx i forbindelse med opfølgningen).

## Udfyldelse af standardkontrakten

|  |  |  |
| --- | --- | --- |
| **1** | **Barnet/den unge** | Her angives navn, folkeregisteradresse og cpr.nr. på barnet/den unge, som skal modtage den eller de indsatser, som kontrakten omhandler. Hvis barnet har/får folkeregisteradresse på anbringelsesstedet angives denne. |
| **2** | **Familieforhold** | Her angives oplysninger barnets/den unges familieforhold herunder oplysninger om forældremyndighed. |
| **3** | **Køber** | Køber svarer til betalingskommunen. Her oplyses handlekommunens relevante kontaktoplysninger som myndighed. Navnet samt kontaktoplysninger på den kommunale forvaltning, der er ansvarlig for købet, angives. Den angivne mailadresse skal være understøttet af sikker mail. Kontaktoplysningerne bør være forvaltningens generelle kontaktoplysninger frem for en specifik kontaktperson. Hvis køber overlader handlekompetencen til leverandørens beliggenhedskommune angives handlekommunen også her. |
| **4** | **Leverandør**  | Indledningsvist angives ved afkrydsning, hvorvidt der er tale om en kommunal, eller privat/selvejende driftsherre/ leverandør/anbringelsessted. Derudover oplyses relevante kontaktoplysninger for leverandøren, herunder en mailadresse som understøtter sikkermail. Kontaktoplysningerne bør være leverandørens generelle kontaktoplysninger frem for en specifik kontaktperson. |
| **5** | **Forvaltningsretlige krav** | Punktet indeholder opmærksomhedspunkter vedrørende forvaltningsloven, offentlighedsloven, regler om voksenansvar samt tavshedspligt. |
| **6** | **Leverandørens indsatser og pris**  | Her beskrives hvilke indsatser kontrakten omfatter. Det vil sige grundydelse, eventuelt internt skoletilbud og eventuelle tillægsydelser. Mål for indsatserne er beskrevet i barnets plan eller ungeplanen. Det er væsentligt, at køber og anbringelsessted har en fælles forståelse af indholdet i de indsatser kontrakten omfatter samt hvilken pris, der er aftalt. Køber og leverandør har en fælles forpligtigelse til at få underskrevet kontrakten, inden indsatsen påbegyndes.Ved køb af pladser indeholder Tilbudsportalen oplysninger om de ydelser, indsatsen er sammensat af. Indsatsen kan endvidere omfatte en tillægsydelse, dvs. tilkøb ved siden af en takstbelagt plads.Indsatsen kan endelig være en særforanstaltning (enkeltmandstilbud) helt individuelt tilpasset barnets individuelle behov. Kontrakten kan således omfatte én til flere indsatser. Selve anbringelsen angives som indsats nr. 1. Formålet med de bestilte indsatser fremgår af barnets plan eller ungeplanen. Leverandørens indsatser leveres i overensstemmelse med målene i barnets plan eller ungeplanenKun indsatser som leveres af leverandøren (jf. pkt. 4) skal fremgå af kontraktens pkt. 6. Hvis barnet/den unge modtager indsatser fra andre eksterne parter bør der laves særskilte kontrakter herom. Hvis leverandøren i sin indsats anvender eksterne ressourcer (fx psykologer, hesteterapi o. lign) kan disse indsatser indgå i kontraktens pkt. 6, men kontraktforholdet er mellem køber og leverandør (jf. pkt. 3 og 4)For hver indsats angives følgende* **Paragraf og indsats:** Den lovhjemmel efter hvilken indsatsen bevilges samt indsats. Fx barnets lov § 46.
* **Antal:** Her angives hvor mange timer/dage/døgn barnet er visiteret til pr. uge/måned/år. Ved anbringelser jf. barnets lov vil antallet oftest angives som antal døgn pr. måned. Aflastning vil ofte blive angivet som timer eller døgn pr. uge.
* **Enhedspris:** Pris pr døgn eller pr. time.
* **Startdato:** Den dato indsatsen iværksættes
* Slutdato: Indsatsen forventede slutdato. Hvis anbringelsen skal forlænges, skal der laves en ny kontrakt. Indsatsen kan godt løbe over flere år. Det opfordres til, at parterne i god tid inden slutdatoen tager en statussamtale om afslutning eller eventuel forlængelse af forløbet.

**Opfølgning**Opfølgning på indsatsen sker løbende jf. barnets lov § 95 på baggrund af forholdene i den konkrete sag og med inddragelse af barnets/den unges ønsker og behov. Jf. barnets lov § 95 stk. 2 skal den første opfølgning finde sted på det tidligste af følgende tidspunkter: 1. Når afdækningen eller undersøgelsen, som er foretaget sideløbende med en støttende indsats efter § 32, stk. 4, eller en anbringelse efter §§ 46 eller 143, af barnets eller den unges behov efter §§ 19, 20 eller 26 er afsluttet.
2. 3 måneder efter iværksættelse af indsatsen.

**Skoletilbud**Hvis indsatsen omfatter et internt skoletilbud, skal dette være afklaret forud for kontraktens indgåelse med Pædagogisk-Psykologisk Rådgivning (PPR) i køber. Det skal beskrives, hvad det interne skoletilbud skal opfylde i forhold til barnets behov. Kommunens PPR afklarer med den lokale PPR, hvordan opfølgning, personligt tilsyn, kørsel mv. håndteres i forhold til det valgte skoletilbud. I forhold til betaling henvises til bekendtgørelse om hvilken kommune udgiften til folkeskolens undervisning m.v. endeligt påhviler:<https://www.retsinformation.dk/eli/lta/2014/1000>Henvisning til et behandlings- og specialundervisningstilbud i en anden kommune end den kommune, der er ansvarlig for barnets eller den unges behov for støttende indsatser i form af pædagogisk støtte og behandling, må kun ske efter forudgående aftale med handlekommune, jf. lov om behandlings – og specialundervisningstilbud til børn og unge § 5:<https://www.retsinformation.dk/eli/lta/2023/1532>Inden kontrakten indgås endeligt skal køber sikre, at der er indgået aftale om internt skoletilbud eller specialtilbud. Specialtilbud kan være specialundervisning på folkeskole eller behandlings – og specialundervisningstilbud.Forud for barnets/den unges anbringelse indgår køber aftale med handlekommunen om et relevant skoletilbud for barnet, herunder specialundervisning. Køber rådfører sig med PPR i egen kommune om hvilket skoletilbud der menes at være relevant. Handlekommunen overtager handlekompetencen for barnets skolegang, når barnet er anbragt. Hvis barnet skifter skoletilbud efter indgåelse af kontrakt, så behøver parterne ikke ændre kontrakten, så længe begrundelse for og beskrivelse af tilbuddet står i barnets plan/ungeplanen. Læs mere på: <https://www.uvm.dk/saerlige-specialundervisningstilbud/spoergsmaal-og-svar> |
| **7** | **Leverandørens understøttelse af barnets/den unges skolegang** | Leverandøren er forpligtet til at understøtte barnets skolegang under anbringelsen. Det skal derfor fremgå af behandlingsplanen, hvordan leverandøren/anbringelsesstedet vil understøtte barnets skolegang. Der kan være tale om at understøtte barnets skolegang på en almindelig folkeskole, eller specialtilbud udenfor leverandørens/anbringelsesstedets indsatsområde.Skolegang anses for en af de vigtigste beskyttelsesfaktorer, der er med til at øge barnets muligheder fremadrettet. Deraf skal skolegang ses på lige for med den sociale indsats i selve anbringelsen.Leverandøren/anbringelsesstedet skal derfor i sin behandlingsplan beskrive, hvordan leverandøren/anbringelsesstedet vil understøtte og hjælpe barnet under anbringelsen til at forbedre sin skolegang og indgå i fællesskabet på skolen. Det kan fx være med lektiehjælp, sikring af fremmøde på skolen, samt ved opfølgning af barnets udvikling i samspil med den pågældende skole. |
| **8** | **Fakturering** | Fakturaer skal sendes elektronisk efter reglerne i bekendtgørelse om elektronisk afregning med offentlige myndigheder, bekendtgørelse nr. 206 af 11. marts 2011. Det anføres, hvilke oplysninger fakturaen skal indeholde, f.eks.: * EAN-lokationsnummer
* Sagsnummer i køberkommune
* Kontaktperson/sagsbehandler i kommunen
* Ydelse og kvantum (udspecificeret)
* Fakturabeløb
* Navn og CPR-nummer på barnet/den unge
* Leverandørens CVR-nummer.
* Forfaldsdatoen skrevet i dato format (fx 01-07-2024).
 |
| **9** | **Afregningsfrister** | **Private, kommunale og selvejende tilbud:**For private/selvejende tilbud angives den aftalte frist for, at leverandøren fremsender regninger, og for at kommunen betaler regninger. Det anbefales, at afregning sker månedsvis bagud med mindre andet er fastsat ved lov. Det anbefales endvidere, at fristen for betaling fastsættes til 30 dage. |
| **10** | **Regulering af takst** | Punktet fastslår vilkårene for regulering af taksten uden forhandling fx i forbindelse med den årlige korrektion for pris- og lønudviklingen. For tilbud der er omfattet af rammeaftalerne, følger vilkårene for regulering i rammeaftalen. Ved reguleringer, der ligger ud over pris- og lønudvikling, er leverandøren forpligtet til at fremsende dokumentation for takstændringer (dog ikke nødvendigvis revisorpåtegnet).For kommunale og private/selvejende tilbud anvendes KL’s aktuelle pris- og lønskøn, som det fremgår af KL’s hjemmeside på det tidspunkt, hvor taksten reguleres.For private/selvejende tilbud beregnes taksten ved godkendelse af tilbuddets budget. Regulering af den samlede takst for pris- og lønfremskrivning sker med virkning per 1. januar.**Andre takster i forbindelse med anbringelsen**I forbindelse med anbringelsen kan andre takter komme i spil, fx indskrivningstakst. Der kan henvises til KL’s takstabel, der opdateres én gang årligt: <https://www.kl.dk/boern-og-unge/udsatte-boern-og-unge/taksttabel-paa-udsatte-boerne-og-ungeomraadet> |
| **11** | **Opsigelsesvarsler**  | **Private, kommunale og selvejende tilbud**Her kan angives et det muligt at angive et opsigelsesvarsel. Det anbefales at anvende et opsigelsesvarsel løbende måned plus 30 dage. For særforanstaltninger og i særlige tilfælde kan anvendes et længere opsigelsesvarsel.Det er desuden muligt at angive, hvad der sker med købers betalingsforpligtelse i opsigelsesperioden, hvis pladsen på den opsagte plads genbesættes. Hvis man vælger, at der skal ske ændringer i betalingsforpligtelsen i tilfælde af en genbesættelse, er parterne forpligtet til at gå i dialog om de nærmere detaljer herom. Det er leverandøren/anbringelsesstedet, der afgør om en plads er blevet genbesat. Medmindre køber frasiger sig behovet, skal leverandøren/anbringelsesstedet stille de aftalte indsatser til rådighed i opsigelsesperioden. Såfremt dette ikke sker, anses det for kontraktbrud og købers betalingsforpligtelse bortfalder. Leverandøren er desuden forpligtet til at afholde eventuelle omkostninger, som den manglende levering medfører for køber (fx omkostninger til alternativt tilbud).Køber forpligter sig til at iværksætte den nødvendige indsats til barnet eller den unge ved opsigelse af kontrakt, som sikrer barnets eller den unges trivsel og udvikling. Køber er ligeledes forpligtet til at sikre, at barnet eller den unge flytter fra leverandøren/anbringelsesstedet ved kontraktens ophør.  |
| **12** | **Manglende levering af indsatsen** | Punktet indeholder købers og leverandørens/anbringelsesstedet forpligtelser i tilfælde af, at de i kontrakten aftalte ydelser ikke bliver leveret. Det kan både være som følge af, at barnet eller den unge ikke ønsker/kan modtage tilbuddet eller som følge af at leverandøren ikke kan/vil levere ydelsen som aftalt. Køber og leverandør/anbringelsessted er gensidigt forpligtet til at gå i dialog omkring årsagerne til den manglende levering samt, hvordan der kan rettes op på leveringen.Kontrakten slår fast, at leverandøren/anbringelsesstedet har en oplysningspligt, og dermed skal underrette køber i tilfælde af, at det ikke kan lade sig gøre at levere ydelsen Det kan fx være fordi barnet ikke profiterer, ønsker at/kan samarbejde eller løber bort fra anbringelsesstedet.Køber kan vælge at opsige kontrakten jf. pkt. 11, hvis det ikke synes realistisk at genoprette leveringen. Hvis den manglende levering skyldes, at leverandøren ikke kan eller vil levere ydelsen af årsager, som er køber uvedkommende, kan køber opsige kontrakten uden varsel. Leverandøren/anbringelsesstedet vil da være forpligtet til at afholde eventuelle merudgifter, som den manglende levering medfører for køber i en periode svarende til opsigelsesperioden. Disse forpligtelser følger af kontraktens pkt. 12 omkring manglende levering i opsigelsesperioden. |
| **13** | **Erstatningspligt** | Punktet indeholder bestemmelser vedr. parternes erstatningspligt. |
| **14** | **Forsikringsforhold og ansvar for skader forvoldt af borger** | Børn og unge er erstatningsansvarlige for skadevoldende adfærd efter dansk rets almindelige regler. For børns og unges uagtsomme skadevoldende adfærd bør der tegnes ansvarsforsikring, med mindre de er dækket af forældrenes ansvarsforsikring. Forældre opfordres til at tegne en almindelig ansvarsforsikring, hvis de ikke allerede har en sådan. Der kan ikke stilles krav om, at forældrene har tegnet specifikke forsikringer.Når et barn eller en ung er anbragt, er det generelt barnets eller den unges handlekommune (beliggenhedskommunen), der bærer ansvaret for forholdene under anbringelsen, herunder forsikringsdækningen. Hvis det skønnes hensigtsmæssigt at tegne en forsikring, er det handlekommunen, der sørger for det i kraft af, at den indgår aftalen med børne- og ungehjemmet i forhold til det konkrete barn eller den unge.Leverandøren er ansvarlig for, at barnet som led i sit ophold er dækket af gældende lovpligtig brandforsikring samt genhusningsforsikring. Det er desuden leverandørens ansvar, at der er tegnet en indboforsikring for stedets fællesarealer samt arbejdsskadeforsikring for de ansatte.Børn og unge, der er anbragt, er omfattet af arbejdsskadesikringsloven. Hvis barnet eller den unge bor på et børne- og ungehjem, skal børne- og ungehjemmet tegne en arbejdsskadeforsikring, der dækker personskader, som de anbragte børn eller unge udsættes for under ophold på børne- og ungehjem. Arbejdsskadeforsikringen dækker kun personskade, der sker, mens barnet eller den unge deltager i børne- og ungehjemmets aktiviteter eller opholder sig på stedet, jf. arbejdsskadeloven. Der henvises i øvrigt til vejledning nr. 3 til lov om service. |
| **15** | **Barnets/den unges sygehusindlæggelse mv.** | Hver af de fem regioner har indgået aftale om hjælp og ledsagelse af barnet/den unge som indlægges. Feltet beskriver, hvilken regions aftale, der gælder i kontrakten.Feltet beskriver desuden, at der ved længere tids indlæggelse eller fængsling kan der ske en genforhandling af kontrakten (jf. pkt. 17). |
| **16** | **Aftaler i øvrigt**  | Såfremt parterne finder behov for at uddybe, hvad kontrakten omhandler, udover hvad der fremgår af feltet ’Leverandørens indsats og pris’, kan det gøres her. Her kan f.eks. uddybes forhold, som er/ikke er inkluderet i prisen f.eks. ledsagelse til familie- og/eller lægebesøg, ferierejser, aftaler vedr. transport, hjælpemidler, pårørendeindsats og andre relevante oplysninger om indsatsens indhold. KL’s vejledende takster indeholder takster for en lang række særlige ydelser på børne-/ungeområdet. <https://www.kl.dk/boern-og-unge/udsatte-boern-og-unge/taksttabel-paa-udsatte-boerne-og-ungeomraadet> |
| **17** | **Genforhandling** | Feltet beskriver vilkårene for genforhandling af kontrakten. Kontrakten fastslår, at parterne er gensidigt forpligtede til at orientere hinanden, hvis de forudsætninger, der ligger til grund for kontrakten, ændres. Ændrede forudsætninger kan eksempelvis være:* Barnets/den unges støttebehov er steget markant og vedblivende i forhold til mål og beskrivelser af støttebehov i barnets plan eller ungeplanen.
* Barnets/den unges støttebehov er reduceret vedblivende
* En tilsynsmyndighed har givet et påbud ift. hjælpen til barnet/den unge, som har økonomiske konsekvenser.

I tilfælde af ændrede forudsætninger, fastslår kontrakten, at leverandøren/anbringelsesstedet er forpligtet til at orientere køber hurtigst muligt eller senest 7 dage efter at de ændrede forudsætninger er konstateret. Leverandøren er forpligtet til at beskrive og i videst mulige omfang at dokumentere, hvordan forudsætningerne har ændret sig i forhold til de forudsætninger, der lå til grund for kontraktens indgåelse. Leverandøren/anbringelsesstedet skal desuden beskrive, hvilken betydning de ændrede forudsætninger bør have for den aftalte indsats og pris. Beskrivelsen skal omfatte:* En beskrivelse af hvilke forudsætninger, der har ændret sig markant og som er anledning til anmodningen (fx hvorfor og hvordan barnets eller den unges støttebehov har ændret sig)
* Beskrivelse af hvordan den fremadrettede indsats adskiller sig fra den indsats, der følger af den eksisterende kontrakt
* Beregningsgrundlag for hvordan den ændrede indsats påvirker indsatsens pris. Herunder eventuelt hvordan den ændrede indsats forholder sig til tilbuddets takststruktur.

Kontrakten ændrer ikke på, at det er kommunens pligt som myndighed at træffe afgørelse på et tilstrækkeligt oplyst grundlag.På baggrund af beskrivelse og dokumentation af de ændrede forudsætninger skal køber hurtigst muligt og senest inden for 30 dage meddele leverandøren, om anmodningen kan godkendes. Hvis anmodningen kan godkendes, sker det med tilbagevirkende kraft fra det tidspunkt, hvor køber har modtaget beskrivelsen af de ændrede forudsætninger. Hvis der opstår behov, som kræver en meget akut ændring af indsatsen, kan kommunen give et foreløbigt tilsagn om, at indsatsen kan ændres. Ændringer i taksten er først gældende, når der foreligger en skriftlig aftale herom. Hvis leverandøren iværksætter tiltag, som ikke efterfølgende kan godkendes af køber, er det leverandøren, der bærer omkostningerne herfor. |
| **18** | **GDPR**  | Feltet beskriver generelle forpligtelser til at respektere relevante regler om databeskyttelse. Leverandøren skal overholde de gældende regler om databeskyttelse samt påse overholdelse af en eventuelt indgået databehandleraftale. Det anbefales at inddrage kommunens specialister i GDPR i forbindelse med udfyldes af kontraktens pkt. 18. |
| **19** | **Underskrifter** | Her angives med digital underskrift og dato kontraktens ansvarlige parter, dvs. køber og leverandøren. |

**Dokumentationskrav til køber**

|  |  |
| --- | --- |
| **Barnets plan og ungeplan** | **Barnets plan og ungeplan**Barnets plan eller ungeplanen, der udarbejdes af køber forud for en anbringelse (jf. barnets lov §§ 46, 47 og 114), udgør på baggrund af den børnefaglige undersøgelse jf. § 20 i barnets lov, grundlaget for en aftale og ligger til grund for samarbejdet mellem køber, leverandør/anbringelsessted og barnet, den unge og familien. Barnets plan eller ungeplanen skal beskrive formålet med anbringelsen og hvilken/hvilke indsats/er der er nødvendig/e for at opnå formålet med anbringelsen. Barnets plan eller ungeplanen skal endvidere beskrive konkrete mål i forhold til barnets eller den unges trivsel og udvikling i overensstemmelse med det overordnede formål med anbringelsen (jf. barnets lov § 2). Herudover skal ungeplanen for unge, der er fyldt 16 år, opstille konkrete mål for den unges overgang til voksenlivet, herunder i forhold til uddannelse og beskæftigelse. Planen skal endelig angive anbringelsens forventede varighed.**Anbringelse uden samtykke**Ved en anbringelse uden samtykke efter barnets lov § 47 skal barnets plan forelægge, inden der træffes afgørelse om anbringelse, jf. barnets lov § 51, stk. 1, nr. 3. |
| **Bilag** | Her angives, hvilke bilag der er vedlagt.  |

## Dokumentationskrav til leverandør

|  |  |
| --- | --- |
| **Leverandørens behandlingsplan** | På baggrund af kontraktens indgåelse og den af kommunen fremsendte barnets plan udarbejder leverandøren/anbringelsesstedet en behandlingsplan, der indeholder de konkrete indsatser der skal opfylde formålet med anbringelsen. Behandlingsplanen skal med de konkrete indsatser sikre fremdrift og progression for barnet eller den unge i forhold til de konkrete mål, der er opstillet i barnets plan. Behandlingsplan og barnets plan kan justeres ved opfølgning på barnets anbringelse med henblik på at justere i den konkrete indsats som leveres af leverandøren/anbringelsesstedet. Fx når barnet eller den unge udvikler sig og trives, kan der være behov for at behandlingsplanen tilrettes med nye indsatser til at understøtte den gode udvikling og trivsel. |
| **Bilag** | Leverandøren/anbringelsesstedet skal forud for opfølgning på anbringelsen udfylde en statusopgørelse på barnets trivsel og udvikling. Fx hvordan barnet udvikler sig med leverandørens/anbringelsesstedets indsats |